သင်ခန်းစာ (၁၄)

ခပ်သိမ်းသောအရာသည်အသစ်ဖြစ်လာခြင်း

ဒီဇင်ဘာလ ၂၄ - ၃ဝ

ဥပုသ်နေ့မွန်းလွဲပိုင်း ဒီဇင်ဘာလ ၂၄ ရက်

ဖတ်ရန်ကျမ်းချက်များ။ ၂ပေ၊ ၃း၁၃။ ဗျာ၊ ၂၁း၃၊၂၂။ ၁ယော၊ ၃း၂၊၃။ ၁ပေ၊ ၁း၂၂။ ဟေရှာ၊ ၂၅း၈။ ဗျာ၊ ၂၂း၃-၅။

အလွတ်ကျမ်းချက်

 ‘‘ပလ္လင်တော်ပေါ်မှာ ထိုင်တော်မူသောသူကလည်း၊ ငါသည် ခပ်သိမ်းသောအရာတို့ကို အသစ်ဖန်ဆင်းသည်ဟု မိန့်တော်မူ၏။ တစ်ဖန်တုံရေးထားလော့။ ဤစကားသည် သစ္စာစကား၊ ဟုတ်မှန်သော စကားဖြစ်၏’’ (ဗျာ၊ ၂၁း၅)။

 နှုတ်ကပတ်တော်သည် ကျွနု်ပ်တို့ကိုမျှော်လင့်ခြင်းပေးနေသည်။ ‘‘ယခု ရှိသမျှသောအရာတို့သည် ပျက်ရသော်လည်း၊ ဖြောင့်မတ်ခြင်း တရားတည်နေရာ၊ မိုးကောင်းကင်သစ်နှင့်မြေကြီးသစ်ကို ငါတို့သည် ကတိတော်နှင့်အညီ မျှော်လင့် ကြ၏’’ (၂ပေ၊ ၃း၁၃)။

 အချို့သူများအတွက် ‘‘ကောင်းကင်သစ်နှင့်မြေကြီးသစ်’’ ကတိတော် (ဗျာ၊ ၂၁း၁) မည်သို့ပင်ရှိနေစေကာမူ၊ ဟာသတစ်ခု၊ ပုံပြင်တစ်ပုဒ်ကဲ့သို့သာ သဘောပိုက်ကြသည်။ လတ်တလောအချိန်တွင် အခက်အခဲကြုံနေရသော် လည်း တစ်နေ့ကောင်းကင်သစ်၌ ဆုလာဘ်ကို ရရှိမည်ဖြစ်သည်။

 အချို့သူများသည် သမ္မာကျမ်းမှဖော်ပြထားသော အနာဂတ် မျှော်လင့် ချက်ကို သိနေရသော်လည်း၊ ကောင်းကင်သစ်နှင့် မြေကြီးသစ် အတွက် စံရမည့် ကတိတော်အစစ်ကို ဂရုမစိုက်ကြချေ။

 နောက်ဆုံးသောနေ့ရက်အချိန်၌ လှောင်ပြောင်သရော်တတ် သူများ သည် ကျွနု်ပ်တို့၏မင်္ဂလာရှိသောမျှော်လင့်ခြင်းကို ပြက်ရယ် ပြုကြ လိမ့်မည်။ သို့သော် သူတို့၏လှောင်ပြောင်ခြင်းများသည် အရာ မထင်၊ ကျမ်းစာကြိုတင်ဟောပြော သည့်အတိုင်း နိမိတ်များ တစ်ခုပြီး တစ်ခု ပြည့်စုံသွားလိမ့်မည်။ သူတို့လှောင်ပြောင် နေသော ကျမ်းဟော ထားချက် သည် ပြည့်စုံပြီး၍ပြည့်စုံလာမြဲဖြစ်သည် (၂ပေ၊ ၃း၃-၇)။

 ယခုအပတ်သင်ခန်းစာတွင် ဘုန်းတော်နှင့်ပြည့်သော ကတိတော် အကြောင်းကိုလေ့လာရင်း ကောင်းကင်သစ်နှင့်မြေကြီးသစ်၊ ကောင်းကင် ဗိမာန်တော်၊ ထာဝရဘုရား၏ရှေ့တော်၊ ငိုကြွေးမြည်တမ်းခြင်းနှင့်သေခြင်း အကြောင်းများကိုလေ့လာရပြီး နောက်ဆုံးထာဝရဘုရား၏ မေတ္တာတော် သာလျှင် အောင်မြင်ခြင်းအစစ်အမှန်ဖြစ်မည့်အကြောင်းကို လေ့လာသိရှိ ရပါမည်။

တနင်္ဂနွေနေ့ ဒီဇင်ဘာလ ၂၅ ရက်

ကောင်းကင်သစ်နှင့်မြေကြီးသစ်

 ဂရိလူမျိုးတို့အတွေးအခေါ် နောက်လိုက်နေသူအချို့တို့သည် ခန္ဓာကိုယ် အကောင်အထည်ရှိခြင်းကို မကောင်းသည့်အဖြစ်ဟု အယူရှိ ကြသည်။ သို့ဖြစ်၍ ထိုသူတို့အတွက်အနာဂတ်တွင် ကောင်းကင်နိုင်ငံ သည် အကောင်အထည်နှင့် လူများစွာနေထိုင်သောနေရာ တကယ်ရှိ မည်ကို လက်မခံနိုင်ဖြစ်ကြသည်။ ထိုအတွေးအရ ကောင်းကင်သည် ကောင်းမွန်သောအရပ်၊ ကောင်းသောဝိညာဉ် များစုစည်းရာအရပ်ဟု သဘောထားသည်။ ချွတ်ယွင်းမှုနှင့်ပြည့်ဝသော ကမ္ဘာမြေကြီးမျိုးမဟုတ်၊ လွတ်မြောက်ရာနယ်မြေတစ်ခုဖြစ်သည်။ အကယ်၍ အထုအထည်နှင့် ရှိနေမည် ဆိုလျှင် ဝိညာဉ်ရေးမဟုတ်၊ ဝိညာဉ်ရေးသဘော ပြည့်နေသော နေရာသည် ပစ္စည်းဥစ္စာအထုအထည်မရှိနိုင်ပါဟု ယူဆကြသည်။ သမ္မာကျမ်းစာမှ ဖော်ပြသောကောင်းကင်သည် အထုအထည်ရူပ သဏ္ဌာန်နှင့် အပြည့်အစုံရှိနေသောနေရာဖြစ်သော်လည်း ထိုနေရာ၌ အပြစ်မရှိ၊ အပြစ်လုံးဝ မရှိသောနေရာဖြစ်သည်။

 ဟေရှာယ၊ ၆၅း၁၇-၂၅။ ဟေရှာယ၊ ၆၆း၂၂၊၂၃။ ၂ပေ၊ ၃း၁၃ နှင့် ဗျာ၊ ၂၁း၁-၅ ကိုဖတ်ပါ။ အဆိုပါကျမ်းချက်များက သတင်းအမှန်ကို မည်သို့ပေးထားသနည်း။

--------------------------------------------------------------------------------------------------

 ဟေရှာယအနာဂတ္တိကျမ်းသည် ဣသရေလလူတို့ ဘုရားရှင်နှင့် ပြုသောပဋိညာဉ်အပေါ် သစ္စာစောင့်သောသူတို့၏နိုင်ငံသည်မည်သို့၊ ကမ္ဘာကြီး သည်မည်သို့ရှိမည်အကြောင်း စိတ်ဝင်စားစွာရေးသား ထားသည် (ဟေရှာယ၊ ၆၅း၁၇-၂၅။ ဟေရှာယ၊ ၆၆း၂၂၊၂၃ ကို တရားဟောရာကျမ်း၊ ၂၈ နှင့် နှိုင်းယှဉ်၍ဖတ်ပါ။ ပတ်ဝန်းကျင် တစ်ခွင်လုံးသည် ကောင်းသည်ထက်ကောင်း လာပြီး ကမ္ဘာကြီးသို့ အပြစ်မဝင်မီအချိန်ကဲ့သို့ ပြန်၍ဖြစ်သွားမည်ဟုဖော်ပြသည်။

 မည်သို့ဆိုစေ၊ ထိုအကြံတော်သည် ပစ္စည်းဥစ္စာကြွယ်ဝ ချမ်းသာခြင်းကို မျှော်လင့်နေခြင်းမဟုတ်ပါ။ ထိုနောက်မှ အကြံအစည် အသစ် တစ်ခုကို ထပ်၍ ပြုလုပ်ပြန်သည်။ အသင်းတော်နှင့် ဆိုင်သောအကြံတော်ဖြစ်သည်။ ယူဒလူ၊ တပါးအမျိုးသားမခွဲခြားဘဲ၊ တိုင်းနိုင်ငံအားလုံးကို စုစည်းမည်ဖြစ်သည် (မသဲ၊ ၂၈း၁၈-၂ဝ။ ၁ပေ၊ ၂း၉)။ ဟေရှာယ၏ အနာဂတ္တိစကားများကို အသင်းတော် ၌ပြန်၍ ဖတ်ရှု လေ့လာရန်ဖြစ်သည် (၂ပေ၊ ၃း၁၃။ ဗျာ၊ ၂၁း၁-၅)။

 သမ္မာကျမ်းစာ၌ ကယ်တင်ခံရသူများတို့ အမွေခံရမည့်အရာကို ‘‘နိုင်ငံတော်’’ ဟုခေါ်ဆိုထားသည် (ဟေဗြဲ၊ ၁၁း၁၄-၁၆)။ ကောင်းကင် အရှင်သိုးထိန်းကြီးသည် မိမိ၏သိုးစုကို အသက်စမ်းရေစီးသောမြစ်သို့ ခေါ်ဆောင်သွားမည်။ အသက်ပင်သည် လတိုင်းလတိုင်း မိမိ၏အသီးကို တစ်မျိုးပြီးတစ်မျိုး ပြောင်းလဲသီးပေးလိမ့်မည်။ အသက်ပင်၏ အရွက်သည် ပြည်သူပြည်သားများအတွက် အနာကိုငြိမ်းစေနိုင်သည်။ ထိုအရပ်၌ အစဉ်အမြဲ စီးဆင်းလျက်ရှိသောမြစ်၊ အသက်စမ်းရေတွင်း ရှိ၏။ စမ်းရေတွင်းမြစ်သည် သလင်းကျောက်ကဲ့သို့ ကြည်လင်သန့်ရှင်း လှသည်။ မြစ်၏တစ်ဖက်တစ်ချက်၌ အကိုင်းများသည်အုပ်မိုးယှက်ဖြာပြီး လမ်းကလေးသဖွယ် သခင်အတွက် ပြင်ဆင်ပေးထားသည်။ ကျယ်ပြန့်လှသော လွင်ပြင်ကြီးမှ လှပသောကုန်းကလေး များအထိ ရောက်ရှိ ကာ ဘုရားရှင်၏တောင်ကုန်းအောက်ခြေအထိ ဆက်စပ် နေတော့သည်။ ငြိမ်းချမ်းမှုရှိလှသော၊ လွင်ပြင်ကျယ်အတိုင်း စီးဆင်း နေသော အသက်စမ်းချောင်းအနီးမှာပင် ခရီးရှည်နှင်ခဲ့ရသော ဘုရားသခင်၏ လူတို့သည် မိမိတို့၏ခိုနားရာအိမ်တော်ကို ရရှိပိုင်ဆိုင်ခွင့် ရှိလိမ့်မည်။

 လောကစာရေးဆရာအများတို့သည် ထာဝရမျှော်လင့်ခြင်း သဘောကို နားမလည်ပါ။ နှုတ်ကပတ်တော်မှဖော်ပြသော ကောင်းကင် နိုင်ငံတော်ကိုလည်း သဘောမပေါက်ပါ။ လူသားတို့ဖန်တီးထားသော ဥစ္စာဘဏ္ဍာ၌သာသာယာ ဖွဲ့နွဲ့တတ်ကြသည်။ အဓိပ္ပာယ်မဲ့သော၊ မတည်မြဲသော အရာများသာဖြစ်သည်။ အနာဂတ်အတွက် မှားယွင်းသော ထိုသူတို့နှင့် ကျွန်ုပ်တို့ အငြင်းပွားငြင်းခုံရန် လည်းမလိုပါ။ အဓိပ္ပာယ် မဲ့သောအနာဂတ်ကို မျှော်လင့်သောသူများသာဖြစ် ကြောင်းကို သင်၏ အတန်းသားများနှင့်အတူအဖြေညှိပြီး တိုင်ပင်ဆွေးနွေးပါ။

တနင်္လာနေ့ ဒီဇင်ဘာလ ၂၆ ရက်

ဘုရားသခင်၏ဗိမာန်တော်

 အချို့သောသူတို့သည် ကောင်းကင်ကို ဘုရားသခင်၏ ဗိမာန်တော် ဟူ၍ နှိုင်းယှဉ်ကြသည်။ သို့သော်လည်း ဗျာဒိတ်ကျမ်းမှ ဖော်ပြသော ဗိမာန်တော် သည် ယေရုရှလင်မြို့သစ်ကိုဆိုလိုပါသည်။ ဘုရားရှင်၏ပလ္လင်တည်ရာ ဖန်ရေကန်ရှိသောနေရာကို ဆိုလိုပါသည် (ဗျာ၊ ၄း၂-၆။ ဗျာ၊ ၇း၉-၁၅။ ဗျာ၊ ၁၅း၅-၈)။ လူအမျိုးအနွယ်ခပ်သိမ်း အပေါင်းတို့မှ သန့်ရှင်းသူအပေါင်း တို့သည် ထာဝရဘုရားကို အစဉ်ကိုးကွယ်ကြလိမ့်မည် (ဗျာ၊ ၇း၉-၁၇)။ဗျာ၊ ၇း၉-၁၅ နှင့် ဗျာ၊ ၂၁း၃၊၂၂ ကို နှိုင်းယှဉ်ပါ။ ညီညာစုစည်း လျက်ရှိသောလူထုကြီးသည် ကယ်တင်တော်မူခြင်းကိုခံခဲ့ရ၍ ‘‘ထာဝရဘုရား၏ ဗိမာန်တော်၌ နေ့ညမပြတ် ဝတ်ပြုကိုးကွယ်ကြလိမ့်မည်’’ (ဗျာ၊ ၇း၁၅)။ ရှင်ယောဟန် မြင်ရသောရူပါရုံ၌ ယေရုရှလင်မြို့သစ်အထဲတွင် ဗိမာန်တော်ကို မမြင်ရဟူ၍ပါရှိသလား (ဗျာ၊ ၂၁း၂၂)။

--------------------------------------------------------------------------------------------------

 ကောင်းကင်တဲတော်၊ ဗိမာန်တော်ဟုဆိုရာ၌ ကောင်းကင်ဗိုလ်ခြေ တို့သည် ထာဝရဘုရားကိုကိုးကွယ်ရာအရပ်ဟု သတ်မှတ်ထားသည်။ အပြစ် ဝင်ရောက်လာပြီးနောက် ထိုတဲတော်သည် လူသားများကို ကယ်တင်ရန် ကယ်တင်ခြင်းနေရဖြစ်လာတော့သည်။ ‘‘အပြစ်ပြသနာ ကြီးပြီးဆုံးသွားလျှင် ကောင်းကင်တဲတော်သည် မူလလုပ်ဆောင်ခဲ့သည့် တာဝန်ကို ပြန်၍ဆောင်ရွက် ရလိမ့်မည်။ ဗျာ၊ ၂၁း၂၂ ၌ ရှင်ယောဟန်သည် မြို့တော်အတွင်း၌ ဗိမာန်တော် တဲတော်ကို မမြင်မိကြောင်း ရေးသား ထားခဲ့သည်။ အကြောင်းမူကား၊ ဘုရားသခင်ကိုယ်တော်တိုင် နှင့် သိုးသငယ်သည် ဗိမာန်တော်ကြီးဖြစ်နေသောကြောင့် ဖြစ်သည်။ သို့သော်လည်း သားသမီးများလာရောက်ဖူးတွေ့ရန် ဘုရားသခင် ၏အိမ်တော်သည် မရှိခြင်းမျိုးဖြစ်ပါသလား။ ထိုသို့အဓိပ္ပာယ်မရှိပါ’’

 ဗျာဒိတ်ကျမ်းသည် အကိုးကွယ်ခံသူနှင့်ကိုးကွယ်ခြင်းကို ပြုသူများ အတွက် အထူးအရေးထားသောကျမ်းဖြစ်သည်။ ကောင်းကင်၌ ကိုးကွယ်ခြင်း တွင် ဘုရားရှင်နှင့်သိုးသငယ်သည် အဓိကဖြစ်သည် (ဗျာ၊ ၅း၁၃။ ဗျာ၊ ၇း၁ဝ)။ အစဉ်ထာဝရခရစ်တော်သည် အရာအားလုံး၏ ဝတ်ပြုကိုးကွယ်ခြင်း ကို ခံရမည်ဖြစ်သည်။

 ဝတ်ပြုကြသူများမှာ ‘‘ကြီးစွာသောဆင်းရဲဒုက္ခထဲမှ ထွက်မြောက်၍၊ မိမိတို့၏ဝတ်လုံကို သိုးသငယ်၏အသွေး၌လျှော်၍ ဖြူစေသောသူဖြစ်ကြ သတည်း’’ (ဗျာ၊ ၇း၁၄)။ သူတို့သည် ဘုရားရှင်၏ ရွေးနုတ်ကယ်တင်ခြင်းကို လည်းကောင်း၊ ပြောင်းလဲစေသော တန်ခိုးတော် အကြောင်းကိုလည်းကောင်း သက်သေခံကြ၏။ မိမိတို့ကို ပြုတော် မူခဲ့သော ကျေးဇူးတော်ကိုထောက်၍ သူတို့သည် ချီးမွမ်းခြင်းကိုပြုကြ၏။

 ဗျာဒိတ်၊ ၂၁း၃ ၌ ‘‘ဘုရားသခင်၏တဲတော်သည် လူတို့တွင်ရှိ၏။ လူတို့နှင့်အတူကိန်းဝပ်တော်မူမည်။ သူတို့သည် ကိုယ်တော်၏လူဖြစ်ကြ လိမ့်မည်။ ဘုရားသခင်သည် ကိုယ်တော်တိုင်သူတို့နှင့်အတူရှိနေ၍ သူတို့၏ဘုရား သခင်ဖြစ်တော်မူမည်။’’ ထိုကျမ်းချက်သည် အခြား ကျမ်းချက် များကိုလည်း ဆက်စပ်ထားသည် (ယေရမိ၊ ၃၂း၃၈။ ယေဇကျေလ၊ ၃၇း၂၇။ ဇာခရိ၊ ၈း၈။ ဟေဗြဲ၊ ၈း၁ဝ)။ ကျွနု်ပ်တို့အတွက် မည်သည့်အဓိပ္ပာယ်ရှိသနည်း။ ယနေ့ကမ္ဘာပေါ်၌ရှိနေစဉ် ဘုရားသခင် သည် ကျွနု်ပ်တို့၏ဘုရားနှင့်လူမျိုး အပေါင်းတို့၏ဘုရား ဖြစ်နေပါ သလား။ ယင်းအမှန်တရားအတိုင်း မည်သို့ အသက်ရှင်သွားကြမည်နည်း။

အင်္ဂါနေ့ ဒီဇင်ဘာလ ၂၇ ရက်

ထာဝရဘုရား၏ရှေ့တော်၌

 သမ္မကျမ်းစာ၏အဆိုအရ ဘုရားသခင်သည် ‘‘အဘယ်သူမျှ မချဉ်းကပ် နိုင်သော အလင်းထဲ၌ နေတော်မူ၏’’ (၁တိ၊ ၆း၁၆) ဟုဆိုသည်။ ‘‘ကိုယ်တော် ကိုမြင်ဖူးသူတစ်ယောက်မျှမရှိပါ’’ (ယောဟန်၊ ၁း၁၈။ ၁ယော၊ ၄း၁၂)။ ထိုစကားအရ ကောင်းကင်၌ရှိသော သန့်ရှင်းသူများ ပင်လျှင် ခမည်းတော် ဘုရားကိုမမြင်ဖူးပါသလား။ ထိုသို့မဟုတ်ပါ။ လူသားများကျရှုံးပြီးသည် နောက် ကမ္ဘာပေါ်ရှိလူတစ်ဦးတစ်ယောက်မျှ ဘုရားသခင်ကိုမမြင်ရတော့ပါ။ မြင်ခွင့်မရတော့ပါ။ နှုတ်ကပတ်တော်၌ မူကား၊ သန့်ရှင်းသူများစွာတို့သည် ဘုရားသခင်ကို မြင်တွေ့ရကြောင်း ဖော်ပြသည်။ သို့သော် ကောင်းကင်ဘုံ ရောက်မှသာ မြင်တွေ့ရလိမ့်မည်။

 မသဲ၊ ၅း၈။ ၁ယော၊ ၃း၂၊၃ နှင့် ဗျာ၊ ၂၂း၃၊၄ ကိုဖတ်ပါ။ ယင်းကျမ်းချက်များမှ ဘုရားရှင်ကိုမြင်တွေ့ရဖို့အခွင့်အရေးသည် အလွန် ကြီးမြတ်လွန်းပါသည်ဟု ဖော်ပြပါသလား။

--------------------------------------------------------------------------------------------------

 ထိုတမန်တော်ကြီးရှင်ယောဟန်ပင် ထပ်မံပြောကြားထား သည် မှာ ‘‘ဘုရားသခင်ကို အဘယ်သူမျှမမြင်ဖူး’’ (ယော၊ ၁း၁၈။ ၁ယော၊ ၄း၁၂)။ ထိုနောက်မှာ ‘‘အကြောင်းမူကား၊ ကိုယ်တော်ဖြစ်တော်မူသည်အတိုင်း ငါတို့ သည်မြင်ရကြလတ္တံ့’’ (၁ယော၊ ၃း၂၊၃)။ ‘‘မျက်နှာတော်ကိုမြင်ရ၍’’ (ဗျာ၊ ၂၂း၃၊၄) ထိုကျမ်းတို့သည် ခမည်းတော်ကိုလား၊ ယေရှုခရစ်တော် သားတော် ကိုလား။ မည်သူ့ကိုရည်ညွန်းထားကြောင်း အငြင်းပွားနိုင် ဖွယ်ရှိသည်။ သို့သော် သံသယစိတ်အားလုံးကို ခရစ်တော်ကိုယ်တော်တိုင် ဖြေရှင်းပြောကြားခဲ့သည်။ ‘‘စိတ်နှလုံးဖြူစင်သောသူရှိသမျှတို့သည် မင်္ဂလာရှိကြ၏။ အကြောင်းမူကား၊ ထာဝရဘုရားသခင်ကို မြင်ရကြလတ္တံ့’’ (မသဲ၊ ၅း၈)။ ကယ်တင်ခံရသူများ သည် ကိုယ်တော်၏ဗိမာန်တော်အတွင်း ထာဝရဘုရားကို ကိုးကွယ်ရသော အခွင့်ရရှိလိမ့်မည်။ အမြတ်ဆုံး တကာ့အမြတ်ဆုံးသောအရာမှာ ဘုရားရှင်၏ မျက်နှာတော်ကိုမြင်ရမည်။

 ‘‘ဘုရားသခင်၏လူတို့သည် ခမည်းတော်နှင့်သားတော်တို့အား ရင်နှီး ပွင့်လင်းစွာ ဆက်ဆံရသောအခွင့်ကို ရရှိကြလိမ့်မည်။ ‘ယခုတွင် ငါတို့သည် မှန်အားဖြင့်သာ မြင်ရကြ၏။ မထင်မရှားပါ’ (၁ကော၊ ၁၃း၁၂)။ ဘုရား သခင်၏ရုပ်သဏဥာန်ကို မှန်ထဲမှာသာမြင်ရသော သဘောတွင်ရှိ သေးသည်။ သဘာဝတရားနှင့်လူသားများကို အရိပ်အမြွက် ဆက်ဆံခြင်း မျိုး၌သာ မြင်တွေ့ ခွင့်ရကြသည်။ ထိုအခါမှာ မျက်နှာချင််းဆိုင် တွေ့ရကြ လိမ့်မည်။ ကြားခံ အကာအကွယ်လုံးဝမရှိတော့ပါ။ ဘုရားရှင်၏ ရှေ့တော်၌ ကျွန်ုပ်တို့ ရပ်ရသော အခွင့်နှင့် ကိုယ်တော်၏ ဘုန်းတန်ခိုးတော်ကို ဖူးတွေ့ရကြလိမ့်မည်။

 ယနေ့ဖော်ပြသောကျမ်းချက်များမှ သန့်ရှင်းဖြူစင်ခြင်းနှင့် ထာဝရ ဘုရားကိုမြင်ရခြင်းအခွင့်အကြား ဆက်စပ်မှုကိုသတိပြုပါ။ ‘‘စိတ်နှလုံးဖြူစင်ခြင်း’’ သည် ထာဝရဘုရားကိုမြင်ကြရလတ္တံ့။ ထာဝရ ဘုရားကို မြင်ရမည့်သူသည် မိမိကိုယ်ကိုသန့်ရှင်းစေမည်။ ကိုယ်တော် သန့်ရှင်းခြင်းရှိသကဲ့သို့ မိမိကိုယ်ကို ဖြူစင်စေမည်’’ (၁ယော၊ ၃း၃)။ ဖော်ပြပါကျမ်းချက်များမှ ကောင်းကင်နိုင်ငံ နှင့်ကျွန်ုပ်တို့ ထိုက်တန်အောင် ဘုရားသခင်သည် မည်သို့ပြုပေးမည်နည်း။ မည်သို့ကူညီမည်နည်း။

 အဆုံးဆိုရလျှင် ကောင်းကင်သို့သွားရမည့်ခရီးစဉ်သည် သခင်ယေရှု အသေခံတော်မူခြင်းဖြင့် အပြီးသတ်စီစဉ်ထားပြီးဖြစ်သည်။ ဖြူစင်သော လုပ်ဆောင်ချက်ဖြင့် ကျွနု်ပ်တို့ချီတက်သွားကြရပါမည်။ ထာဝရအိမ်တော်သို့ ဝင်စားနိုင်ရန်၊ ဘုရားရှင်ကူညီပေးမူမည်။ သန့်ရှင်း ဖြူစင်ခြင်းရရှိရန် အဓိက အချက်မှာ ကိုယ်တော်၏စကားတော်ကို နားထောင်ရမည်ဖြစ်သည်။

 ၁ပေ၊ ၁း၂၂ ကိုဖတ်ပါ။ နားထောင်ခြင်းနှင့်သန့်ရှင်းဖြူစင်ခြင်းတို့ သည် အဆက်အစပ်ရှိကြောင်း ကျွနု်ပ်တို့ကိုကျမ်းချက်များက မည်သို့ သွန်သင် ထားသနည်း။ ကျွနု်ပ်တို့နားထောင်မှုရှိခြင်းသည် သန့်ရှင်းဖြူစင် ခြင်းမည်သို့ ရရှိစေပါသနည်း။ ရှင်ပေတရုပြောသောနားထောင်ခြင်းသည် သိသာထင်ရှား ခြင်းကိုဖြစ်စေမည့်အဓိပ္ပာယ် မည်သို့ရှိသနည်း။

ဗုဒ္ဓဟူးနေ့ ဒီဇင်ဘာလ ၂၈ ရက်

သေခြင်းလည်းမရှိ၊ မျက်ရည်ရှိသမျှကိုသုတ်တော်မူမည်

 ဝိညာဉ်မသေနိုင်ဆိုသောအယူ၊ ငရဲမီးအိုင်၌ အစဉ်ထာဝရခံ နေရမည့် အယူကို သမ္မာကျမ်းစာမှသွန်သင်သော ကောင်းကင်သစ် နှင့်မြေကြီးသစ်၌‘‘နောက်တစ်ဖန်သေဘေးမရှိ၊ စိတ်မသာ ညည်းတွားခြင်း မရှိ၊ အော်ဟစ်ခြင်းမရှိ၊ ပင်ပန်းခြင်းမရှိ’’ ဟူသော ကျမ်းစကားနှင့် နှိုင်းယှဉ်ပါ (ဗျာ၊ ၂၁း၄)။ အကယ်၍ များ ထာဝရအစဉ်လောင်သော ငရဲမီးအိုင်သည် အမှန်ဖြစ်နေလျှင်၊ ဒုတိယ သေခြင်းသည် အပြစ်ကို အပြီးအငြိမ်း ဖယ်ထုတ်နိုင်ခြင်းမရှိ၊ အပြစ်သားများ ကိုလည်း စကြဝဠာ အတွင်း မသုတ်သင်နိုင်ပါ။ သို့သော် ထာဝရအစဉ်လောင် သောမီးကို သာ အကြောင်းပြု၍ ငိုကြွေးဝမ်းနည်းခြင်းသည် အဆုံးမရှိကြောင်း သွန်သင် ထားသည်။ ထိုသို့ဖြစ်နေလျှင် စကြဝဠာသည် နဂိုဘုရားရှင်ဖန်ဆင်း စဉ်အတိုင်း ပြန်၍မဖြစ်နိုင်။ ပြည့်စုံခြင်းလည်းမရှိတော့ပါ။ သို့သော် ဘုရားရှင် ကိုချီးမွမ်းမိပါသည်။ အဘယ်ကြောင့်ဆိုသော် သမ္မာကျမ်းစာ၌ မည်ကဲ့သို့ ဖြစ်မည်ကို ကြိုတင်သတိပေးပြီး လူတို့အယူနှင့် လုံးလုံး ဆန့်ကျင် ကြောင်း သိရှိ ရခြင်းကြောင့်ဖြစ်သည်။

 ဟေရှာ၊ ၂၅း၈။ ဗျာ၊ ၇း၁၇ နှင့် ဗျာ၊ ၂၁း၄ ကိုဖတ်ပါ။ ဒုက္ခ ဆင်းရဲခြင်းခံရမည့် ယခုကမ္ဘာပေါ်အချိန်အတွင်း ယင်းကျမ်းချက်များက မည်သို့ စိတ်သက်သာခြင်းအခွင့်ကိုဖြစ်စေသနည်း။

--------------------------------------------------------------------------------------------------

 လူအသက်တာသည် ခက်ခဲခြင်း၊ မတရားပြုခံရခြင်း၊ ရက်စက်ခံရ ခြင်းများကို တွေ့ရတတ်သည်။ အချို့သူများသည် ကျွနု်ပ်တို့အပေါ်အလွန် ကောင်းသည်။ ထိုသူများကို သေခြင်းသည် ရက်ရက်စက်စက်ခေါ်ဆောင် သွားပြန်သည်။ အချို့သူများသည် ကျွနု်ပ်တို့ဘဝထဲသို့ဝင်လာပြီး ကျွနု်ပ်တို့၏ စိတ်ကိုခိုးယူသွားပြီး၊ မသိသလိုနှင့် အဝေးကို ထွက်သွား ပြန်သည်။ ကျွန်ုပ်တို့ ယုံကြည်စိတ်ချရသောသူတစ်ဦးမှ သစ္စာဖောက် သွားခြင်းကိုခံရလျှင် မည်မျှ ခံရခက်မည်နည်း။

 စိတ်နှလုံးကြေကွဲဝမ်းနည်းနေရချိန်အတွင်း၊ ဘဝသည် တန်ဖိုးရှိ ကြောင်းကိုပင် မယုံနိုင်ဖြစ်ခဲ့ရသည်။ ကျွနု်ပ်တို့၏ ဝမ်းနည်းခြင်းများ အတွက် ဘုရားရှင်သည် ကျွနု်ပ်တို့၏ကျမျက်ရည်ကို သုတ်ပေး တော်မူသည်။ သို့သော် အချို့သောမျက်ရည်များမှာ သေခြင်း၊ နာခြင်း၊ ငိုကြွေးခြင်းအဆုံးသတ်မည့် ဘုန်းတော်ပေါ်ထွန်းမည့်နေ့တိုင်အောင် ရှိနေလိမ့်အုံးမည် (ဗျာ၊ ၂၁း၁-၅)။

 နောက်ဆုံးသောတရားစီရင်ခြင်းနေ့ရက်၌ ဘုရားရှင်သည် တရား မျှတစွာ၊ မေတ္တာတော်နှင့်လူတိုင်းကို ပြုစုပေးမည့်အကြောင်း ယုံကြည်ကိုးစား ကြရမည်။ ကျွနု်ပ်တို့ချစ်ခဲ့ရသောသူတစ်ယောက်သည် သေဆုံးသွားသော်လည်း သခင်ခရစ်တော်သည် ပြန်၍ထမြောက်စေပြီး ထာဝရအသက်ကိုပေးတော်မူ လိမ့်မည်။ ထိုသို့ကျွန်ုပ်တို့နှင့် မထိုက်တန် သော ထာဝရအသက်သည် မကောင်း သောအရာနှင့်ထာဝရငရဲမီးအိုင်မှ ကျွနု်ပ်တို့ကိုဝေးကွာစေပြီး အစဉ်အမြဲအသက်ရှင် ခြင်းအခွင့်ကို ရရှိရလိမ့်မည်။ အကြီးမားဆုံးသော ကျွနု်ပ်တို့နှစ်သိမ့်ခြင်း အခွင့်မှာ ဘုရားရှင်သည် မျှတသောသဘောဖြင့် လူတိုင်းကိုပြုစုပေးလိမ့်မည်။ သေခြင်းသည်လည်း နောက်ထပ်မရှိတော့ပါ၊ အဆုံးသတ်သွားပြီ။ ရွေးနုတ် ခံရသူအပေါင်းတို့သည် ပျော်ရွင်စွာဟစ်ကြွေးလျက် ‘‘အိုသေမင်း၊ သင်၏ လက်နက်သည် အဘယ်မှာရှိသနည်း။ အိုမရဏာနိုင်ငံ၊ သင်၏အောင်ခြင်းသည် အဘယ်မှာရှိသနည်း’’ (၁ကော၊ ၁၅း၅၄၊၅၅)။

 ကောင်းကင်သစ်နှင့်မြေကြီးသစ်ကို ပြန်လည်ဖန်ဆင်းရန် ဘုရားရှင် ကတိပေးတော်မူခဲ့သည်။ ‘‘ကြည့်ရှုလော့၊ မိုးကောင်းကင် သစ်နှင့် မြေကြီးသစ်ကို ငါဖန်ဆင်းမည်။ အရင်မိုးကောင်းကင်နှင့် မြေကြီးကို မအောက်မေ့ရ’’ (ဟေရှာ၊ ၆၅း၁၇)။ အဓိပ္ပာယ်မှာ ကောင်းကင်ကိုမေ့သွားမည့်သဘော၊ အတိတ်မေ့သဘော မျိုးမရှိပါ။ လွန်သွားသောအရာကို ပြန််၍မတမ်းတ၊ နှမြောတသခြင်းမရှိသည့် သဘောပင်ဖြစ်သည်။ယနေ့ကမ္ဘာကြီးသည် မတရားမှုနှင့်ပြည့်နေသည်ဟု မည်သူခံစား နေရသနည်း။ အထူးသဖြင့် ခေတ်ကာလမကောင်းသော အခါမျိုး၌ ဘုရားရှင် ကိုကျွန်ုပ်တို့ကြိုးစားရမည်ကို သင်ယူနိုင်မည်နည်း။ ဘုရားရှင်၏ကောင်းမြတ် ခြင်းနှင့်မေတ္တာတော်ကိုသာ ကိုးစား နိုင်ပါ မည်လား။

ကြာသပတေးနေ့ ဒီဇင်ဘာလ ၂၉ ရက်

သူတို့၏နဖူး၌သူ၏နာမတော်ရှိ၏

 ဗျာ၊ ၂၂း၃-၅ ကိုဖတ်ပါ။ နဖူး၌ ဘုရားရှင်၏နာမတော်ကို အက္ခရာ တင်ထားသောသူများအကြား ကျွနု်ပ်တို့လည်းပါဝင်ရန် သေချာပါသည် ဟု မည်သို့သိရှိနိုင်မည်နည်း။ သို့မဟုတ် ကျွနု်ပ်တို့စိတ်ချနိုင်ပါမည်လား။

--------------------------------------------------------------------------------------------------

 စာတန်ပုန်ကန်ထကြွပြီး အာဒံနှင့်ဧဝတို့ကျဆုံးပြီးနောက်ပိုင်း ဘုရားသည် အပြစ်သားနှစ်ယောက်ကိုသုတ်သင်ပိုင်သည်။ သို့သော် ဘုရားရှင်၏မေတ္တာသည် သတ္တဝါတိုင်းအပေါ် ကရုဏာနှင့်တွဲ လျက်ရှိသည်။ ထိုကြောင့် ကိုယ်တော်ကို ပြန်၍လက်ခံသူတိုင်း ကယ်တင်ခြင်း ရရန် အစီအစဉ်ကိုချမှတ်ခဲ့သည်။ ကယ်တင် ခြင်း စီမံကိန်းကြီးဟု ကျွန်ုပ်တို့သိထားပြီးဖြစ်သည်။ ထိုစီမံကိန်းသည်လည်း ကမ္ဘာကြီးမတည်မရှိ၊ ဖန်ဆင်းခြင်းမခံရမီကပင် ချမှတ်ထားခဲ့သည် (ဧဖက်၊ ၁း၃၊၄။ ၂တိ၊ ၁း၉။ တိတု၊ ၁း၂။ ဗျာဒိတ်၊ ၁၃း၈)။ ပထမဦးဆုံးဧဒင် ဥယျာဉ်တော်အတွင်းရှိလူသားများကို ဘုရားရှင်ဖော်ပြပေးခဲ့သည်။ လူသားများ ကျဆုံးသည်နှင့် ထိုစီမံကိန်းကိုချပြခဲ့သည်။ ဆက်လက်၍ ဟေဗြဲလူများပြုသော တဲတော်အတွင်းထားရှိသည့် ဝတ်ပြုကိုးကွယ် ပုံအဆင့်ဆင့်၊ ယဇ်ပူဇော်ခြင်း အဆင့်ဆင့်ကို ပုံရိပ်သဖွယ်အသုံးပြုခဲ့သည် (ထွက်၊ ၂၅)။ ထိုနောက်မှ ယေရှုရှင်၏အသက်တာ၊ အသေခံခြင်းနှင့် ရှင်ပြန်ထမြောက်ခြင်းအကြောင်းများဖြင့် အပြည့်အဝဖော်ပြသွားခဲ့သည် (ရောမ၊ ၅)။

 ကယ်တင်ခြင်းစီမံကိန်း၏ အဓိကရည်ရွယ်ချက်သည် ထာဝရ အသက် ၏ကတိတော်ဖြစ်သည်။ ယေရှုရှင်၏ ကောင်းသော အကျင့် ကြောင့်၊ လက်ခံ သောသူတိုင်းသည် ယုံကြည်ခြင်းဖြင့် ကြီးမား လှသော ကရုဏာတော်မှ ကပ်တိုင် တော်သက်သေပြုလျက် ထာဝရ အသက်ကိုရရှိလိမ့်မည်။ ကပ်တိုင်တော်၏ ရှေ့၌သော်လည်းကောင်း၊ ကပ်တိုင်တော်အချိန်ပြီးသည်နောက်သော်လည်းကောင်း ကယ်တင်ခြင်း သည် ယုံကြည်ခြင်းအားဖြင့်သာ ရရှိမည်ဖြစ်သည်။ အကျင့် ကြောင့်မဟုတ်ပါ။ ကယ်တင်ခြင်းအတွက်လုပ်ဆောင်ရန် များစွာရှိနေလင့် ကစား ကယ်တင်ခြင်းသည် ယုံကြည်ခြင်း၌တည်၏။ အကျင့်၌မတည်။

 ရှင်ပေါလုသည် အာဗြဟံအကြောင်းကိုရေးသားသည်မှာ အာဗြဟံသည် ခရစ်တော်မဖွားမြင်မီနှစ်ပေါင်းများစွာ၌ ရှိခဲ့သော ပုဂ္ဂိုလ်ကြီးဖြစ်သည်။ သူသည် ယုံကြည်ခြင်းအားဖြင့် ကယ်တင်ခြင်းရကြောင်းကို ဥပမာပြသခဲ့သူဖြစ်သည်။ ‘‘အာဗြဟံသည် အကျင့်အားဖြင့်ဖြောင့်မတ်ရာသို့ ရောက်သည်မှန်လျှင် ဝါကြွား စရာ အကြောင်းရှိ၏။ ဘုရားသခင့်ရှေ့တော်၌ ထိုသို့မဟုတ်။ ကျမ်းစာ၌ အဘယ်သို့လာသနည်း။ အာဗြဟံသည် ဘုရားသခင်ကို ယုံကြည်သည် ဖြစ်၍၊ သူ၏ယုံကြည်ခြင်းကို ဖြောင့်မတ်ခြင်းကဲ့သို့ မှတ်တော်မူ၏’’ (ရောမ၊ ၄း၂၊၃)။

ယင်းကျမ်းချက်သည် ယုံကြည်ခြင်းအားဖြင့်သာ ကယ်တင်ခြင်းသို့ ရောက်ရကြောင်း မည်သို့နားလည်စေပါသနည်း။

--------------------------------------------------------------------------------------------------

 သို့ဖြစ်လျှင် ယေရှုရှင်ကိုလက်ခံလျှင် ကျွနု်ပ်တို့ အတွက် ကယ်တင်ခြင်း ၏အာမခံရရှိသွားပြီဖြစ်သည်။ ယေရှုရှင်သို့ အားလုံး အပ်နှံရ လိမ့်မည်။ ကိုယ်တော်၏ကတိတော်ကို ရယူရမည်။ ကိုယ်တော်၌ အသစ်သော အသက်တာနှင့် ချဉ်းကပ်သွားရမည်။ အခြားအရာကို အားမကိုး၊ ကိုယ်တော်၏ကောင်းမြတ်ခြင်း ကိုသာ မှီခိုနေလျှင် အသက်တာ အသစ်ကိုပိုင်ဆိုင်ရမည်။ အာဗြဟံ၏ယုံကြည်ခြင်း ကြောင့် လုပ်ဆောင်ပုံအားလုံးသည် ဖြောင့်မတ်ရာသို့ ရောက်ရှိသည်နည်းတူ ကျွန်ုပ်တို့ အတွက် စံနမူနာထားပြီး ထိုနည်းတူလုပ်ဆောင်လျှင် ဖြောင့်မတ်ခြင်း ကိုရရှိမည်အမှန်ပင်။

 နဖူး၌ကိုယ်တော်၏နာမတော်ကို အက္ခရာတင် ရေးသားမည် ဟူသော အဓိပ္ပာယ်သည် မည်သို့နည်း။ ယခုအချိန်၌ ထိုသို့ ရေးမှတ် ထားခြင်း ခံရလျှင် အဝေးသို့ထွက်ခွာသွားခြင်းမပြုနှင့်။ ကိုယ်တော်နှင့် သာ နီးစေပါ။ သို့ပြုလျှင် ကောင်းကင်သစ်၊ မြေကြီးသစ်၌လည်း သင်၏နဖူး၌ ကိုယ်တော်၏နာမတော်ကို အက္ခရာတင်ပေးလိမ့်မည်။

သောကြာနေ့ ဒီဇင်ဘာလ ၃ဝ ရက်

ဆက်လက်လေ့လာရန်။

 ကပ်တိုင်တော်သည် ထာဝရအသက်ရရှိပိုင်ဆိုင်သွားသော ကယ်တင်ခြင်း ခံရသူများအတွက် သိပ္ပံပညာနှင့် ချီးမွမ်းခြင်း သီချင်း ဖြစ်လိမ့်မည်။ ခရစ်တော် ၏ဘုန်းတော်နှင့်အတူ ကိုယ်တော် အပူဇော် ခံခြင်းကို မြင်တွေ့ရလိမ့်မည်။ တန်ခိုးတော်နှင့်အရာခပ်သိမ်းကို ဖန်ဆင်းတော်မူသောသူနှင့် ဂြိုဟ်နက္ခတာရာ အလုံးစုံကို စကြဝဠာတွင် ချိတ်ဆွဲထားနိုင်သောသူကို မမေ့နိုင်တော့ပါ။ ထာဝရ ဘုရားရှင် အချစ်ဆုံးသောသူ၊ ကောင်းကင်အရှင်ကြီးမြတ်သောအရှင်၊ ခေရုဗိမ် နှင့်ကောင်းကင်တမန်သရပ်တို့၏ အရောင်အဝါများ ပတ်ရစ်ထားသော သူသည် မိမိကိုယ်ကိုနှိမ့်ချ၍ လူသားတို့ကိုမြှောက်စားချီမသူ၊ အပြစ်၏ ရှက်ဖွယ်အကျိုးကိုခံယူသွားသူ၊ ခမည်းတော်၏ မျက်တော်နှာ လွဲခြင်း ခံရသူ၊ ကျဆုံးသောကမ္ဘာကြီး ၏အပြစ်ကြွေးသည် သူ၏ နှလုံးသားကို ကြေမွစေလျက်၊ အသက်ကိုသေရသည် အထိ ကရာနိ ကုန်းပေါ် ကပ်တိုင် ထက်တွင် အသက်စတေးခံခဲ့ရသည်။ ကမ္ဘာနှင့် အလုံးစုံကို ဖန်ဆင်းသောအရှင်၊ နဂါးငွေ့ကြယ်စု၏လည်ပတ်ခြင်းကို ထိန်းကျောင်း သောအရှင်၊ ကမ္ဘာကြီးလည်ပတ်ခြင်းကို အတိမ်းအစောင်းဖြင့် ကြပ်မတ်သော အရှင်၊ လူသားများကိုချစ်အားကြီး၍ မိမိ၏ ဘုန်းတန်ခိုး အလုံးစုံကိုချထားလျက် ကိုယ်ကိုနှိမ့်ချ၍ ကမ္ဘာသို့သက်ဆင်းခဲ့သည်။ လူသားများအားလုံးသည် ကိုယ်တော်ကြောင့် ထာဝရအသက်ရခွင့်ကို ပိုင်ဆိုင်ရသည်။ ကိုယ်တော်၏ လုပ်ရပ်သည် အံ့ဖွယ်ဖြစ်၍ စကြဝဠာအပေါင်းမှချီးမွမ်းကြရသည်။

 ‘‘မဟာတိုက်လှန်ပွဲကြီးပြီးဆုံးသွားပြီ။ အပြစ်လည်းမရှိ၊ အပြစ်သား လည်းမရှိတော့ပါ။ စကြဝဠာတစ်ခွင်လုံးသန့်ရှင်းသွားပြီ။ နှလုံးခုန်ချက်တိုင်း ပျော်ရွင်ခြင်းနှင့်ညီညာစွာ ဖန်ဆင်းခြင်းအရာအားလုံး ဝမ်းမြောက်နေကြသည်။ အရာခပ်သိမ်းကိုဖန်ဆင်းသူ၊ အာကာသ၌ အလင်းအိမ်ကိုဖွဲ့၍ လင်းလက်စေ သောသူ၊ အသက်ကို သွင်း၍ ဝမ်းမြောက်ပျော်ရွင်စေသူ ခရစ်တော်ရှင်ဖြစ်သည်။ အသေးငယ်ဆုံး ဒြပ်မှုန်ကလေးမှအစ အကြီးဆုံးကမ္ဘာကြီးတိုင်အောင် အရာ အားလုံး သက်ရှိ သက်မဲ့ရှိသမျှသည် မိမိတို့အလှနှင့် မိမိတို့ကိုယ်စီပျော်မွေ့ကြ ရသည်။ ပြည့်စုံသောဝမ်းမြောက်မှုနှင့်အတူ ‘‘ထာဝရဘုရားသည် ချစ်ခြင်း မေတ္တာဖြစ်တော်မူ၏’’ ဟု သံပြိုင်ဟစ်ကြွေးသီဆိုကြသည်။

-ဝ-